Diari Oficial de la Generalitat Valenciana


Sumari del DOGV 6656, del 22-11-2011 (2011/11854)

RESOLUCIÓ de 8 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundació Habitatges Primera Classe de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/11471


Data del document
:   08-11-2011

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 8 de novembre de 2011, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció i la baixa registral de la Fundació Habitatges Primera Classe de la Comunitat Valenciana. [2011/11622]  
Vist l'expedient incoat per a la inscripció de l'extinció i la baixa registral de la Fundació Habitatges Primera Classe de la Comunitat Valenciana, conforme els següents,  
  
Fets  
Primer. La Fundació Habitatges Primera Classe de la Comunitat Valenciana, es va inscriure al Registre de Fundacions de la Comunitat Valenciana, en virtut de Resolució Administrativa de data 5 de juny de 2006, del secretari autonòmic de Justícia de la Conselleria de Justícia, Interior i Administracions Públiques, amb el número 154-A.  
L'objecte i finalitat de la Fundació, segons els seus Estatuts, són les de «formar jóvens desocupats menors de 25 anys, en l'ofici de la fusta, artesania i ebenisteria, així com en el muntatge i assembladors de casa per a jardí i auxiliars, com ara mobiliari públic, parcs,etc.; oferir vies d'inserció professional a jóvens desocupats, i promoure una escola taller o casa d'oficis, per a la formació professional ocupacional de jóvens desocupats, per tal que a la seua finalització estiguen capacitats per a l'exercici adequat de l'ofici aprés sobre la fusta».  
  
L'últim Patronat, que consta inscrit al Registre de Fundacions de la Comunitat Valenciana, ho va ser per Resolució de data 5 de juny de 2006, dictada pel secretari autonòmic de Justícia de la Conselleria de Justícia Interior i Administracions Públiques, i la seua composició és la següent:   
President: Enrique Llull Chiner; vicepresident: Ángel Ribes Moll; secretari- patró: Francisco-José Ribes Moll.  
La dotació de la Fundació és de 33.000 €, que és valor d'un habitatge prefabricat amb estructura, paràmetres i acabats en fusta, la qual complix les funcions de peça d'exposició, situada a Pedreguer, carretera nacional 332, quilòmetre 193. La realitat de la valoració es va acreditar per mitjà d'un certificat de taxació inclòs en l'expedient d'inscripció, expedit pel senyor Roque Ivars Femenía, arquitecte tècnic del Col·legi Oficial d'Aparelladors i Arquitectes d'Alacant.  
Segon. Tenint en compte que la fundació roman inactiva des de la seua constitució, i que no ha presentant comptes ni pressupostos (ara plans d'actuació) des de 2006, s'incoa el corresponent expedient d'informació prèvia amb el número 1031/09, als efectes de procedir a la regularització o extinció de la Fundació. Instruït el meritat expedient, i atesa la impossibilitat de regularitzar administrativament la situació de la fundació, la Comissió de Protectorat, de data 12 de novembre de 2010, emet informe favorable l'inici de l'acció judicial d'extinció de la Fundació.  
Tercer. La Sentència número 000188/2011, de 8 de juny de 2011, dictada pel Jutjat de Primera Instància número 7 d'Alacant, estima la demanda interposada per la Generalitat Valenciana contra la Fundació Habitatges Primera Classe de la Comunitat Valenciana, en els termes següents:  
«Que estimant la demanda interposada per la Generalitat Valenciana he de declarar i declare l'extinció de la Fundació Habitatges Primera Classe de la Comunitat Valenciana, amb últim domicili conegut en CN 332 km 193 de Pedreguer, per resultar impossible el compliment del seu fi fundacional, tot això sense fer expressa imposició de les costes causades en aquesta instància. Una vegada ferma la present resolució, inscriviu-la en el corresponent registre de fundacions».  
Quart. No consta en aquest Registre de Fundacions de la Comunitat Valenciana, cap patrimoni que haja de ser objecte de liquidació.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat pel Decret 99/2011, de 26 d'agost del Consell, determina que a aquesta Conselleria correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat pel Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i que corresponent al conseller la titularitat del Protectorat, sense perjuí de la possibilitat de la seua delegació o desconcentració.  
  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat per Decret 68/2011, de 27 de maig del Consell.  
  
Quart. Declarada l'extinció de la fundació, en virtut de resolució judicial, per Sentència número 0000188/2011 del Jutjat de Primera Instància número 7 d'Alacant, de data 8 de juny de 2011, a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el seu patrimoni, procedix inscriure la declaració judicial de l'extinció de la Fundació Habitatges Primera Classe de la Comunitat Valenciana, així com la seua baixa al Registre de Fundacions de la Comunitat, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la resta de generals de pertinent aplicació, resolc:  
Primer. Inscriure al Registre de Fundacions de la Comunitat Valenciana la declaració judicial d'extinció de la Fundació Habitatges Primera Classe de la Comunitat Valenciana, en els termes de la Sentència número 0000188/2011 del Jutjat de Primera Instància número 7 d'Alacant, de data 8 de juny de 2011, transcrits en el fet tercer de la present Resolució.   
Segon. Inscriure al Registre de Fundacions de la Comunitat Valenciana la baixa de la Fundació Habitatges Primera Classe de la Comunitat Valenciana, inscrita amb el número 154-A.  
Notifiqueu la present Resolució que no posa fi a la via administrativa, i es podrà interposar contra aquesta recurs d'alçada, en el termini d'un mes, a comptar de l'endemà a la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28.h de la Llei 5/1983, de 30 de desembre, del Consell.   
Tot això, sense perjuí que puga exercitar qualsevol altre recurs que estime pertinent.  
  
València, 8 de novembre de 2011.- El secretari autonòmic de Justícia: Antonio Gastaldi Mateo.